
ORGANITZACIÓ I RECURSOS HUMANS 

Resolució

Pere Massegú Bruguera, setè tinent d’alcalde, regidor delegat d’Hisenda de l’Ajuntament de Manresa, a la vista de l’expedient administratiu instruït, dicto la resolució següent que es fonamenta en els antecedents i consideracions que a continuació s’exposen:


Antecedents:

1. En data 6 de febrer de 2024, i número de registre d’entrada 2024011324, Xavier Fortuño Villarroya, amb NIF 45487085P, en representació de l’Associació de Personal de l’Ajuntament de Manresa (APAM), amb NIF G60849486, va sol·licitar la subvenció anual de 2024 corresponent a les activitats festives que desenvolupa durant l’any, especialment referides a l’organització de la festivitat de Santa Rita.

2. L’Ajuntament de Manresa reconeix i desitja donar suport a aquesta celebració, motiu pel qual en el Pressupost General de l’Ajuntament de Manresa de 2024 es va consignar, nominativament a la partida 9201 48920, un import de tres-mil nou-cents vint-i-cinc euros (3.925,00 €) a favor de l’APAM.

3. L’entitat es troba al corrent de les obligacions amb la Seguretat Social, i també dels pagaments amb l’agència tributària.

4. S’ha justificat tècnicament, l’activitat, mitjançant aportació de memòria explicativa de l’acte i de les mesures adoptades per a la seva celebració.

5. Consta, mitjançant registre d’entrada 2024049438, de 4 de juny de 2024, i registre d’entrada 2024077753, de 9 de setembre de 2024, l’aportació de factures justificatives de les despeses de realització de la festivitat de Santa Rita que ascendeixen, en el seu total, a 9.551,39 euros.

6. En base a les factures aportades, s’ha informat que aquestes són compatibles i es corresponen amb l’activitat subvencionada, la qual s’ha realitzat de conformitat amb la memòria aportada, per la qual cosa queda justificat l’import total de la subvenció.


Consideracions legals:

Els articles 240 i següents del Decret Legislatiu 2/2003, de 28 d’abril, pel que s’aprova el Text refós de la Llei municipal i de règim local de Catalunya; els articles 118 i següents del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals, en virtut dels quals els ens locals poden atorgar subvencions i ajuts de contingut econòmic a entitats públiques i privades per a la prestació d’activitats d’interès general.

L’article 10 de l’Ordenança General de Subvencions de l’Ajuntament de Manresa estableix que les subvencions podran atorgar-se directament, no sent preceptiva la concurrència ni la publicitat quan estiguin consignades nominativament en el pressupost inicial de l’Ajuntament.


L’apartat 25 de l’article 43 de les Bases d’Execució del Pressupost que regula l’atorgament de subvencions que no superin quatre mil euros (4.000 €) estableix que aquestes es podran atorgar mitjançant resolució administrativa que haurà de contenir, en tot cas, els elements essencials de la relació jurídica generadora.

Les Bases d’execució del pressupost complementen les previsions relatives a la justificació i pagament de les subvencions.

Pel que es refereix a les obligacions dels beneficiaris, l’article 12 de l’Ordenança General de Subvencions de l’Ajuntament de Manresa, en concordança amb l’article 11 de la Llei 38/2003, de 17 de novembre, General de Subvencions, estableixen els requisits i obligacions dels beneficiaris.

L’article 118 del Decret 179/1995 pel qual s’aprova el Reglament d’obres, activitats i serveis dels ens locals, preveu la possibilitat d’utilitzar l’instrument de la subvenció per fonamentar activitats d’utilitat o interès social, o per promoure la consecució d’una finalitat pública.

L’article 18 de la Llei 38/2003, General de Subvencions, estableix que la Base de dades nacional de subvencions operarà com a sistema nacional de publicitat de subvencions on, d’acord amb el que aquest mateix precepte i l’article 20 de la llei, les administracions publicaran informació de les convocatòries i de les subvencions concedides.

En exercici de les competències que m’han estat conferides per la delegació efectuada per Resolució de l’alcalde núm. 11378, de data 23 de juny de 2023, i publicada al BOPB del dia 27 de juny de 2023.


Resolc:

Primer. Atorgar a l’entitat que es relaciona a continuació, la subvenció nominativa, que s’esmenta:
· Entitat: Associació de Personal de l’Ajuntament de Manresa.
· CIF:G-60849486
· Adreça: Plaça Major, 1
· Quantitat: Tres-mil nou-cents vint-i-cinc euros (3.925,00 €)
· Finalitat: Festivitat de Santa Rita
· Número de partida: 9201 48920

Segon. Aprovar el pagament de la subvenció atorgada en el punt primer, per haver estat correctament justificada.

Tercer. Acordar la publicació de l’atorgament d’aquesta subvenció, i de tota la documentació que correspongui, a la Base de dades nacional de subvencions, en compliment dels articles 18 i 20, de la Llei 38/2003, General de Subvencions.

